wickkiey/tamil-wikipedia-chunked huggingface dataset:
# இரட்டைக் கண் அத்திக்கிளி

**இரட்டைக் கண் அத்திக்கிளி** (*double-eyed fig parrot*, *Cyclopsitta diophthalma*) என்பது நியூ கினியையும் அதனை அண்டிய தீவுக் காடுகளிளை முதன்மை வாழிடமாகக் கொண்ட கிளியைக் குறிக்கும். மேலும், வரண்ட ஆத்திரேலியாவின் கரையோரங்களில் தனிமையாக்கப்பட்ட சமுகமாகவும் இவை வாழ்கின்றன. இவை கிட்டத்தட்ட சராசரி மொத்த நீளத்தை உடையதாகவும், ஆத்திரேலியாவில் மிகச்சிறிய கிளியாகவும் காணப்படுகின்றது.  
- Queensland Government website: <http://www.epa.qld.gov.au/nature_conservation/wildlife/native_animals/doubleeyed_figparrot_coxens/ >
- *Recover for the Coxen's Fig Parrot* Cyclopsitta diophthalma coxeni *(Gould)*, New South Wales National Parks and Wildlife Service, July 2002
# ஸ்டூடண்ட் நம்பர் .1

**ஸ்டூடண்ட் நம்பர்.1** 2001 ல் வெளிவந்த தெலுங்குத் திரைப்படமாகும். இதனை இராஜமௌலி இயக்கியிருந்தார். இத்திரைப்படத்தில் ஜூனியர் என்டிஆர் மற்றும் காஜாலா ஆகியோர் நடித்திருந்தனர். இத்திரைப்படத்தில் நடித்தமைக்காக ஜூனியர் என்டிஆருக்கும், இயக்கியமைக்காக இராஜமௌலிக்கும் புகழ் கிடைத்தது. இத்திரைப்படத்தினை ஆஜ் க முஜ்ரிம் என்ற பெயரில் மறுவாக்கம் செய்தார்கள்.
# ஸ்டூடண்ட் நம்பர் .1

## நடிகர்கள்

ஜூனியர் என்டிஆர்
காஜாலா
ராஜீவ் கனகாலா
# சிவப்பு சொர்க்கப் பறவை

**சிவப்பு சொர்க்கப் பறவை** (*red bird-of-paradise*, *Paradisaea rubra*) சந்திரவாசி குடும்பத்தைச் சேர்ந்த சொர்க்கப் பறவையாகும்.
# சிவப்பு சொர்க்கப் பறவை

## விபரம்

இப்பறவை பெரியதும், 33&nbsp;செ.மி நீளமுடைதும், பழுப்பும் மஞ்சளுடன் அடர் பழுப்பு கண் மணியைக் கொண்டு, சாம்பல் நிறக் கால்களையும் மஞ்சள் நிற அலகையும் உடையது. ஆண் மரகதபச்சை முகத்தையும், நீண்ட கருப்புக் கால்களையும், திருகிய வடிவ கம்பி போன்ற வாலையும் உடையது.
# சிம்மாஹாத்ரி (2003 திரைப்படம்)

**சிம்ஹாத்ரி** 2003 ல் தெலுங்கில் வெளிவந்த அதிரடி மற்றும் மசாலப் படமாகும். இதனை இராஜமௌலி இயக்கியிருந்தார். இதில் ஜூனியர் என்டிஆர்,பூமிகா சாவ்லா,அங்கிதா,முகேஷ் ரிசி ஆகியோர் முக்கிய வேடங்களில் நடித்திருந்தனர். துரைசாமி ராஜூ மற்றும் விஜய குமார் வர்மாவின் விஎம்சி நிறுவனம் தயாரித்திருந்தது. இத்திரைப்படத்திற்கு கீரவாணி இசையமைத்திருந்தார்.  
இயக்குநர் இராஜமௌலியின் தந்தை விஜயேந்திர பிரசாத் இத்திரைப்படத்திற்கு கதையெழுதியிருந்தார். வசனம் எம்.ரத்தினமால் எழுதப்பட்டது.
# கோட்டகிரி வெங்கடேசுவர ராவ்

**கோட்டகிரி வெங்கடேசுவர ராவ்** ஒரு இந்திய திரைப்படதொகுப்பாளர் ஆவார். தெலுங்குத் திரைப்பட இயக்குனரான இராஜமௌலியின் பெரும்பாலான திரைப்படங்களுக்கு இவரே திரைப்பட தொகுப்பாளராக பணியாற்றியுள்ளார். மேலும் என். டி. ராமராவ், பி. கோபால், பாரதிராஜா போன்றோருடனும் பணியற்றிய அனுபவம் வாய்ந்தவர். ஆந்திர பிரதேச திரைப்பட கூட்டமைப்பின் தலைவராக ஆறு வருடங்கள் தேர்ந்தெடுக்கப்பெற்று பணியாற்றியுள்ளார்.  
கோட்டகிரி கோபால ராவ் என்ற இவரது சகோதரர். திரைப்பட தயாரிப்பாளராகவும், தொகுப்பாளராகவும் பணியாற்றியவர். இவர் நம்பர் 6, 2012ல் மரணமடைந்தார்.  
சுஜாதா என்பவரை மணந்த இவருக்கு பத்மஜா, நீரஜா என்ற இரு பெண்கள் உள்ளனர்.
# கோட்டகிரி வெங்கடேசுவர ராவ்

## விருதுகள்

### நந்தி விருதுகள்

சிறந்த தொகுப்பாளருக்கான நந்தி விருது பெற்றுத்தந்த படங்கள்,..
1. 2004: *சே*
1. 2005: *சுபாஸ் சந்திர போஸ்*
1. 2007: *யமதொங்கா*
1. 2009: *மாவீரன்*
1. 2010: *டார்லிங்*
# கோட்டகிரி வெங்கடேசுவர ராவ்

## இவற்றையும் காண்க

-
# நகரத்தந்தை

**நகரத் தந்தை** (***மேயர்***; *mayor*, "பெரிய" எனப் பொருள்படும் இலத்தீன் மொழியின் மேயோரிலிருந்து (*maior*) பெறப்பட்டது) பல நாடுகளிலும் மாநகரம் அல்லது நகரம் போன்ற உள்ளாட்சி அரசின் மிக உயரிய அலுவலர் ஆவார். **நகரக் கிழார்**, **நகர பிதா**, **மாநகர முதல்வர்** எனவும் அறியப்படுகின்றார்.  
உலகளவில் மேயரின் அதிகாரங்கள், பொறுப்புகள் குறித்த உள்ளகச் சட்டங்கள் மற்றும் வழமைகளில் பெருத்த வேறுபாடுகள் காணப்படுகின்றன. மேயர் எவ்வாறு தேர்ந்தெடுக்கப்படுகிறார் அல்லது நியமிக்கப்படுகிறார் என்பதும் வேறுபடுகின்றன. சிலவற்றில் மேயர் நகர அரசின் முதன்மை அதிகாரியாகவும் சிலவற்றில் பல்லுறுப்பினர் நகரவையின் தலைவராகவும் சிலவற்றில் ஒரு கௌரவப் பதவியாகவும் வரையறுக்கப்படுகின்றது. மேயர் நேரடியாகவோ அல்லது நகரசபை உறுப்பினர்களாலோ தேர்ந்தெடுக்கப்படலாம்.  
ஜெர்மனி போன்ற கூட்டாட்சி குடியரசுகளில் மேயர் நகர அரசின் முதல்வராக உள்ளார். மாநில அரசின் முதல்வர் ஆட்சி புரிவதைப் போலவே மாநகர மேயரும் ஆட்சி புரிகின்றார். எனவே இவர் **நகர முதல்வர்** என்றும் அறியப்படுகின்றார். தோக்கியோ போன்ற பெரிய நகரங்களில் ஆளுநர் மேயராக உள்ளார்.  
ஐக்கிய இராச்சியம், ஆத்திரேலியா போன்ற பல நாடுகளில் மேயர் நகரத்தின் தினசரிப் பணிகளுக்குப் பொறுப்பேற்பதில்லை. இந்தப் பணியை டவுன் கிளார்க் அல்லது மாநகராட்சி ஆணையர் மேற்கொள்கிறார்; இது ஒரு முழுநேர ஊதியப் பணியாகும். மேயர், பெரும்பாலும் பகுதி நேரத்தில், வழக்கமாக ஊதியமின்றி பணியாற்றுகின்றார். பல்வேறு நிகழ்ச்சிகளிலும் விழாக்களிலும் நகரத்தின் சார்பாளராக மேயர் பங்கேற்கிறார்.
# நகரத்தந்தை

## இலங்கை

இலங்கையில் மாநகர சபையின் தலைவராக தேர்தலில் வெற்றிபெற்ற, பட்டியலில் முதலாவது பெயரைக் கொண்டவர் நகர முதல்வராக நியமிக்கப்படுவார். இரண்டாவது பெயரைக் கொண்டவர் துணை நகர முதல்வராக நியமிக்கப்படுவார்.
# தற்கால அடிமைமுறை

**தற்கால அடிமைமுறை** (Contemporary slavery) என்பதை **நவீன அடிமைமுறை** என்றும் அழைப்பர். ஒரு நபர் பிற ஒரு நபரையோ அல்லது நபர்களையோ தன்னுடைய பயன்பாட்டுக்கான இலாப நோக்கத்துடன் அவர்களின் உழைப்பைச் சுரண்டுவதோ அல்லது அவர்களின் தனிப்பட்ட உரிமையை கட்டுப்பட்டுத்துவதோ அல்லது பிறரிடம் அவர்களை பரிமாறிக் கொள்வதே நவீன அடிமைமுறை எனப்படும்.
# தற்கால அடிமைமுறை

## அடிமைமுறைகள்

கொத்தடிமைகள், பலவந்தமாக திருமணம் செய்விக்கப்படுபவர்கள், அடிமைக்குடும்பத்தில் பிறப்பவர்கள், பாலியல் தொழிலில் விற்கப்படுபவர்கள், மாந்தக் கடத்துகை, குழந்தைத் தொழிலாளர்கள், பெண்ணடிமைத்தனம் , ஆகியவைகள் நவீன அடிமைமுறையில் அடங்குவார்கள்.  
2016-ஆம் ஆண்டின் *வாக் பிரி அறக்கட்டளை* அறக்கட்டளையின் (Walk Free Foundation ஆய்வறிக்கையின்படி உலகின் 196 நாடுகளில் உள்ள 45.8 மில்லியன் நவீன அடிமைகளில், 58 விழுக்காட்டினர் ஆசிய - பசிபிக் நாடுகளான இந்தியா, சீனா, பாகிஸ்தான், வங்காள தேசம், மற்றும் உஸ்பெகிஸ்தான் நாடுகளில் உள்ளனர். நவீன அடிமைகளின் எண்ணிக்கை அடிப்படையில் இந்தியா முதலிடத்திலும், நாட்டின் மக்கள் தொகையுடன் ஒப்பிடப்படும்போது வடகொரியா முதலிடத்திலும் உள்ளது.
# தற்கால அடிமைமுறை

## நவீன அடிமை முறைக்கான காரணங்கள்

வட அமெரிக்கா, ஐரோப்பா, ஆஸ்திரேலியா மற்றும் ஜப்பான் போன்ற வளர்ந்த நாடுகளில் பொருட்களைச் சந்தைப் படுத்தும் நோக்கத்திற்காக, வளரும் நாடுகள் அதிக அளவில் மற்றும் குறைந்த விலையில் நுகர்வுப் பொருட்களைத் தயாரிக்க, குழந்தைத் தொழிலாளர்கள், கொத்தடிமை மூலம் தற்கால நவீன அடிமைமுறையை மறைமுகமாக ஊக்குவிக்கிறது.
# தற்கால அடிமைமுறை

## நவீன அடிமைமுறை மிகக் குறைவாக நாடுகள்

உலகில் மிக மிகக் குறைந்த அளவில் நவீன அடிமைமுறை உள்ளதாக கணிக்கப்பட்ட நாடுகளில் லக்சம்பர்க், அயர்லாந்து, நார்வே, டென்மார்க், சுவிட்சர்லாந்து, ஆஸ்திரியா, சுவீடன் மற்றும் பெல்ஜியம், ஐக்கிய அமெரிக்க நாடு, கனடா, ஆஸ்திரேலியா, நியூசிலாந்து நாடுகள் அடங்கும்.
# பெரிய சொர்க்கப் பறவை

**பெரிய சொர்க்கப் பறவை** (*greater bird-of-paradise*, *Paradisaea apoda*) *பரடிசாசே* பேரினத்தைச் சேர்ந்த ஒரு சந்திரவாசிப் பறவையாகும். கரோலஸ் லின்னேயஸ் இதனை *பரடிசாசே அபோடா* இனமாகப் பெயரிட்டார்.
# பெரிய சொர்க்கப் பறவை

## விபரம்

*பரடிசாசே* இனத்தில் பெரிய பறவையாக பெரிய சொர்க்கப் பறவை உள்ளது. ஆண் பறவை நீளம் (வால் உட்பட) உடையது. பெண் பறவை சிறியதும், நீளத்தையும் உடையது.
# சகர்கள்

**சகர்கள்** (Saka) சிதியர்களின் மூலத்தை உடைய, யுரேசியப் புல்வெளிகளில் கால்நடைகளை மேய்த்த நாடோடி இன மக்கள் ஆவர். சகர் இன மக்களில் ஒரு பிரிவினர் வட இந்தியாவில் குடியேறினர். இவர்களின் வழித்தோன்றல்கள் தற்கால இந்தியா - பாகிஸ்தானில் இந்தோ சிதியன் பேரரசை நிறுவி, கிமு 200 முதல் கிபி 400 முடிய ஆண்டனர்.  
தற்கால தாஷ்கண்ட், பெர்கானா, கஷ்கர் ஆகிய பகுதிகளில் வாழ்ந்த இவர்களை சீனர்கள் *ஸ்சீ* (Sse) என்றும்; இந்தியர்கள் **சகர்கள்** என்றும் அழைத்தனர்.
# சகர்கள்

## மொழிகள்

சகர் இன மக்கள் கிழக்கு ஈரானிய மொழியுடன், உய்குர் மொழி, இந்தோ ஆரியர்களின் பிராகிருத மொழி மற்றும் பஷ்தூன் மொழிகளையும் பேசினர்.
# சகர்கள்

## இதனையும் காண்க

- சகர்கள், மகாபாரதம்
- இந்தோ சிதியன் பேரரசு
# புற்றுப்பாறை

பெயர்களைப் பார்வையிடவும்]]  
**புற்றுப்பாறை** *(Stalagmite)* என்பது குகையின் தரைப்பரப்பில் நிகழும் ஒருவகையான பாறை உருவாக்க முறையாகும். குகையின் கூரைப்பகுதியிலிருந்து தரையில் விழுதுகளாகச் சொட்டும் பொருட்கள் தரையிலிருந்து படிப்படியாக வளர்வது புற்றுப்பாறை படிவு முறையாகும். வெளிர்மஞ்சள் நிற பிசின், எரிமலைக்குழம்பு, கனிமங்கள், களிமண், தூள்கரி, பிசின்கள், மணல் மற்றும் மெல்லுருகற்சேர்க்கை ஆகியனவற்றால் உருவாகலாம்
.
இவ்வகை உருவாக்கத்துடன் இயைந்து குகையின் கூரையில் இருந்து பாறை செங்குத்தாக கீழ்நோக்கி வளருவது விழுதுப் பாறை உருவாக்க முறைஎனப்படுகிறது. இம்முறைகளை நினைவிற் கொள்ள எளிமையாக சில நினைவுக் குறிப்புகள் உருவாகியுள்ளன. கரையான் புற்றைப் போல தரையிலிருந்து மேல்நோக்கி வளர்வது புற்றுப் பாறை மு்றை என்றும் விழுதைப் போல் மேலிருந்து கீழிறங்குவதால் விழுதுப்பாறை முறை எனவும் அழைக்கப்படுவதாகக் கொள்ளலாம்.
# புற்றுப்பாறை

## உருவாக்கம் மற்றும் வகைகள்

### சுண்ணாம்புக்கல் புற்றுப்பாறைகள்

குகைக்கனிமப் படிவுகள், மிகப்பொதுவான புற்றுப்பாறை வகையாகும். வழக்கமாக இவை சுண்ணாம்புக் கல்லாலான குகைகளில் உருவாகின்றன. நிலத்தடியில் உள்ள அடிநிலைக்குகைகளில் அமில-கார நிலை எண் கட்டுப்பாடுகளுக்கு உட்பட்டு இவ்வகைப் பாறைகளின் தோற்றம் நிகழ்கிறது. கால்சியம் கார்பனேட்டு மற்றும் கனிம நீர் கரைசல்களில் இருந்து வீழ்படிவாகின்ற இதர கனிமங்கள் படிவதால் புற்றுப்பாறைகள் தோன்றுகின்றன. கால்சியம் கார்பனேட் பாறையின் முதன்மையான வடிவம் சுண்ணாம்புக்கல் ஆகும். கால்சியம் ஈராக்சைடைக் கொண்டுள்ள இது தண்ணீரால் கரைக்கப்பட்டு அடிநிலைக் குகைகளில் கால்சியம் பைகார்பனேட்டு கரைசலாக உருவாகிறது  
அந்தமானில் உள்ள பரட்டாங்கு தீவு அருகே இது போன்ற சுண்ணாம்புக்கல் புற்றுப்பாறை குகை உள்ளது. அந்தமான் தீவுக்கு வரும் சுற்றுலாப் பயணிகள் அனைவரும் இதனைக் கண்டு களிக்கிறார்கள்
# புற்றுப்பாறை

## உருவாக்கம் மற்றும் வகைகள்

### எரிமலைக்குழம்பு புற்றுப்பாறைகள்

உயிர்துடிப்புடன் கூடிய எரிமலைக்குழம்பு குழாய்களின் உட்புறத்தில் இவ்வகை புற்றுப்பாறைகள் உருவாகின்றன. சுண்ணாம்புக்கல் புற்றுப்பாறைகள் தோன்றும் வழிமுறையிலேயே இவ்வகைப் பாறைகளும் உருவாகின்றன. குகையின் தரையில் கனிமங்களின் படிவு நிகழ்வது இவ்வுருவாக்கத்திற்கு இன்றியமையாததாகும். இருப்பினும் எரிமலைக்குழம்பு புற்றுப்பாறைகள் மிக விரைவாக சிலமணி நேரங்களில், நாட்களில், வாரங்களில் உருவாகி விடுகின்றன, ஆனால் சுண்ணாம்புக்கல் புற்றுப்பாறைகள் உருவாக ஆயிரக்கணக்கான ஆண்டுகள் பிடிக்கின்றன.  
எரிமலைக்குழம்பின் பாய்வு தடைப்பட்டால் எரிமலைக்குழம்பு புற்றுப்பாறைகளின் வளர்ச்சியும் தடைபடும்.  
மேற்பரப்பில் இருந்து குகைக்குள் ஊடுருவும் நீர்க்கசிவானது, குகையின் வெப்பநிலை உறைநிலைக்கு கீழே இருக்குமானால் தரையில் சேகரமாகி புற்றுப்பாறையாக உருவாகிறது. இதைத்தவிர சூழலில் இருந்து நீராவி நேரடியாகப் படிவதாலும் இவ்வுருவாக்கம் நிகழ்கிறது. எரிமலைக்குழம்பு புற்றுப்பாறைகள் போலவே பனிக்கட்டி புற்றுப்பாறைகளும் மிக விரைவாக சிலமணி நேரங்களில், நாட்களில், வாரங்களில் உருவாகி விடுகின்றன. ஆனால் அவற்றைப்போல வளர்ச்சி தடைப்பட்டால் இவற்றின் வளர்ச்சி தடைபடுவதில்லை. மாறாக, வெப்பநிலையும் தண்ணீரும் உகந்த சூழ்நிலையில் இருந்தால், மீண்டும் பனிக்கட்டிப் புற்றுப்பாறையாக உருவாகின்றன. பனிக்கட்டி விழுதுப் பாறைகளைவிட பனிக்கட்டி புற்றுப் பாறைகள் பரவலாக காணப்படுகின்றன. ஏனெனில் சூடான காற்று குகையின் கூரைப்பகுதிக்கு நகர்வதால் உறைநிலையைவிட அங்கு வெப்பநிலை உயர்ந்து விடுகிறது.
# கே. கே. கத்யால்

**கே. கே. கத்யால்** (இறப்பு: 8 சூன் 2016) இந்தியாவைச் சேர்ந்த புகழ்பெற்ற பத்திரிகையாளர்.
# கே. கே. கத்யால்

## பத்திரிகைப் பணி

நியூசு குரோனிக்கல் பத்திரிகையில் தனது பணியைத் துவக்கினார் கத்யால். அதன் பின்னர் சிடேட்சுமென், இந்துசுதான் டைம்சு ஆகிய பத்திரிகைகளில் பணியாற்றினார்.  
தி இந்து ஆங்கிலப் பத்திரிகையில் 1976ஆம் ஆண்டு முதல் 2004ஆம் ஆண்டு வரை 28 ஆண்டுகாலம் பணியாற்றினார்.
# கே. கே. கத்யால்

## பெற்ற விருதுகள்

- ஜி. கே. ரெட்டி நினைவுப் பரிசு, 1994; வழங்கியவர்: இந்தியாவின் அப்போதைய பிரதமர் பி. வி. நரசிம்மராவ்
# கே. கே. கத்யால்

## மறைவு

சில நாட்கள் உடல்நலம் குன்றியிருந்த இவர், 8 சூன் 2016 அன்று தனது 88ஆவது வயதில் காலமானார்.  
- Veteran journalist K.K. Katyal no more, தி இந்து, சூன் 8, 2016
- Veteran journalist K K Katyal passes away, தி நியூ இந்தியன் எக்சுபிரசு, சூன் 8, 2016
- Veteran journalist K.K. Katyal dead, பிசினசு ஸ்டேண்டர்டு, சூன் 8, 2016
# யுரேசியப் புல்வெளி

வின் புல்வெளிகள்]]  
**யுரேசியப் புல்வெளிகள்** (Eurasian Steppe), என்பதை *பெரிய மேய்ச்சல் புல்வெளி நிலங்கள்* என்றும் அழைப்பர். ஆசியா – ஐரோப்பாவை இணைக்கும் யுரேசியாவில் இப்புல்வெளி சமவெளிகள் காணப்படுவதால் இதற்கு யுரேசியப் புல்வெளி பெயராயிற்று. மரங்களற்ற **ஸ்டெப்பி** என அழைக்கப்படும் இப்புல்வெளிச் சமவெளிகள் கால்நடைகளை மேய்ப்பதற்கு ஏற்ற மேய்ச்சல் நிலங்களாகும். கால்நடைகளை மேய்த்த சிதியர்கள், பார்த்தியர்கள் போன்ற நாடோடி இன மக்கள் இப்புல்வெளிச் சமவெளிகளில் வாழ்ந்தவர்களே.  
யுரேசியா ஸ்டெப்பிப் புல்வெளிகள் வழியாக செல்லும் பட்டுப்பாதை, கிழக்கு ஐரோப்பா, நடு ஆசியா, சீனா, தெற்காசியா, மத்திய கிழக்கு மற்றும் கிழக்கு ஆசியா பகுதி மக்களின் பொருளாதாரம், கலாச்சாரம் மற்றும் அரசியல் மற்றும் வணிக வளர்ச்சிக்கு உறுதுணையாக இருந்தது.
# யுரேசியப் புல்வெளி

## அமைவிடம்

கிழக்கு ஐரோப்பாவின் *மல்தோவா* பகுதியிலிருந்து, உக்ரைன், தெற்கு ருசியா, கசக்ஸ்தான், சீனாவின் சிஞ்சியாங் மற்றும் மங்கோலியா முதல் மஞ்சூரியா வரை யுரேசியா ஸ்டெப்பிப் புல்வெளிப் பகுதிகள் பரவியுள்ளது.
# யுரேசியப் புல்வெளி

## தட்பவெப்பம்

கிழக்கு ஐரோப்பா மற்றும் நடு ஆசியாவின் புல்வெளிப் பகுதிகளில் கோடைகாலத்தில் 40 டிகிரி செல்சியஸ் வெப்பமும், குளிர் காலத்தில் பூஜ்ஜியம் 40 டிகிரி செல்சியஸ் வெப்பமும் காணப்படுகிறது. ஆனால் மங்கோலியப் பகுதி ஸ்டெப்பிப் புல்வெளிகளில் பகல் நேர வெப்பம் 30 டிகிரி செல்சியஸ் ஆகவும், இரவு நேர வெப்பம் பூஜ்யம் டிகிரிக்கு கீழே சென்று விடுகிறது.
# யுரேசியப் புல்வெளி

## புவியியல்

### யுரேசிய புல்வெளிப் பிரிவுகள்

யுரேசியப் புல்வெளிகள் டான்யூப் ஆற்றின் முகத்துவாரத்திலிருந்து தொடங்கி பல ஆயிரக்கணக்கான மைல் தொலவு வரை படர்ந்து பசிபிக் பெருங்கடல் வரை நீள்கிறது. யுரேசியப் புல்வெளிச் சமவெளியின் வடக்கில் ருசியாவின் சைபீரியாக் காடுகளும்; தெற்கில் உறுதியற்ற எல்லையும், வறட்சியும் காணப்படுகிறது. ஸ்டெப்பிப் புல்வெளி மேய்ச்சல் நிலங்கள் இரண்டு இடங்களில் குறுகிக் காணப்படுவதால் யுரேசியாப் புல்வெளிகள் மூன்று பெரும் பிரிவாக பிரிக்கப்பட்டுள்ளது.
# யுரேசியப் புல்வெளி

## புவியியல்

### யுரேசிய புல்வெளிப் பிரிவுகள்

#### மேற்கத்தியப் யுரேசியப் புல்வெளிகள்

- மேற்கத்திய யுரேசியப் ஸ்டெப்பிப் புல்வெளிகள் தன்யூப் ஆற்று முகத்துவாரத்தின் அருகிலிருந்து துவங்கி, உரால் மலைத்தொடரின் தெற்கு பகுதியில் முடிகிறது.
- தென்கிழக்கில் யுரேசியப் புல்வெளிகள் கருங்கடல் – காஸ்பியன் கடல் மற்றும் காக்கசஸ் மலைத்தொடர் இடையே பரந்துள்ளது.
# யுரேசியப் புல்வெளி

## புவியியல்

### யுரேசிய புல்வெளிப் பிரிவுகள்

#### மைய யுரேசியப் புல்வெளி

வையும், கிழக்கு ஐரோப்பாவையும் இணைக்கும் நடு ஆசியாவின் ஸ்டெப்பிப் புல்வெளிகள் வழியே கடக்கும் பட்டுப்பாதை]]  
- நடு ஸ்டெப்பிப் புல்வெளிகள் அல்லது கசக்ஸ்தான் ஸ்டெப்பிப் புல்வெளிச் சமவெளிகள் உரால் மலைத் தொடரிலிருந்து *சுன்காரியா* (Dzungaria) முடிய பரவியுள்ளது. பாலைவனச் சுழல் காணப்படும் இப்பகுதியில் *அமு தாரியா* மற்றும் *சிர் தாரியா* என இரண்டு ஆறுகள் பாய்கிறது. தாஷ்கண்ட், சமர்கண்ட், புகாரா போன்ற வரலாற்று கால நகரங்கள் அமைந்துள்ளது.
# யுரேசியப் புல்வெளி

## புவியியல்

### யுரேசிய புல்வெளிப் பிரிவுகள்

#### கிழக்கத்திய யுரேசியப் புல்வெளிகள்

- மேற்கில் பாமிர் மலைகள், சீனாவின் சிஞ்சியாங் பகுதியிலிருந்து துவங்கி கிழக்கில் மங்கோலியாவின் அல்த்தாய் மலைத்தொடர்கள் வழியாக படர்ந்து பசிபிக் பெருங்கடல் கரையில் உள்ள மஞ்சூரியாவில் முடிகிறது.
# யுரேசியப் புல்வெளி

## யுரேசியாப் புல்வெளிப் பேரரசுகள்

யுரேசியப் புல்வெளிகளில் பெருமளவு கால்நடைகளை மேய்த்த நாடோடி இன மக்களும், சிறிதளவு உழவுத் தொழில் செய்த இன மக்களும் ஒன்றிணைந்து நடு ஆசியாவிலும், தெற்காசியாவிலும்; மேற்காசியாவிலும் மற்றும் கிழக்கு ஆசியாவிலும் பல பேரரசுகளை நிறுவினர். அவைகளில் சில;
- சிதியப் பேரரசு
- பார்த்தியப் பேரரசு
- ஹெப்தலைட்டு பேரரசு
- ஹூணப் பேரரசு
- மங்கோலியப் பேரரசு
# யுரேசியப் புல்வெளி

## இதனையும் காண்க

- ஸ்டெப்பிப் புல்வெளிகள்
- சவன்னா புல்வெளிகள்
# கே. வி. விஜயேந்திர பிரசாத்

**கே. வி. விஜயேந்திர பிரசாத்** இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவருடைய படைப்புகள் தெலுங்கு மற்றும் இந்தித் திரைப்படங்களில் இடம்பெற்றுள்ளன. இவர் 2011 ல் இயக்கிய ராஜண்ணா திரைப்படத்திற்கு சிறந்த திரைப்படத்திற்கான நந்தி விருது கிடைத்தது.
# கே. வி. விஜயேந்திர பிரசாத்

## திரைப்படங்கள்

;இயக்குநர்
- கபீர் (2016) (திரைக்கதை எழுத்தாளராகவும்)
- இராஜண்ணா (2011) (திரைக்கதை எழுத்தாளராகவும்)
- சிறீ கிருஷ்ணா (2006)
- அர்தங்கி (1996)  
;திரைக்கதை எழுத்தாளர்
- பாகுபலி:முடிவு (2017)
- ஜாக்குவார் (2016) (கன்னடம், தெலுங்கு)
- பஜ்ரங்கி பாய்ஜான் (2015) (இந்தி)
- பாகுபலி (திரைப்படம்) (2015)
- நான் ஈ (திரைப்படம்) (2012)
- மாவீரன் (2011 திரைப்படம்) (2009)
- மித்ருடு (2009)
- யமதொங்கா (2007)
- விக்ரமகுடு (2006)
- பாண்டு ரங்கா விட்டலா (2006) (கன்னடம்)
- சத்ரபதி (2005)
- நா அல்லுடு (2005)
- விஜயேந்திர வர்மா (2004)
- சே (2004)
- சிம்ஹாட்ரி (2003)
- சமரசிம்ஹ ரெட்டி (1999)
- ராணா (1998)
- அப்பாஜி (1996) (கன்னடம்)
- கரண புல்லோடு (1995)
- பெங்களூரு குடும்பம் (1994)
- பாபிலி சிம்ஹம் (1994)
- ஜானகி ராமுடு (1988)
# Module:Country extract

local p = {}
---
-- to enable us to replicate the current functioning of CountryAbbr and CountryAbbr2
-- We need to deal with
-- 1 alternative names ISO 3166 should do that
-- 2
-- 3 [ [<name>] ]
-- 4 [ [<name>|<junk>] ]
-- 5 [ [image:flag of <country>.[svg|gif|png|jpg]|\d+px] ]
---  
function p.extractCountry
local string= mw.ustring.toNFC (.args[1])
local match=nil;
match = mw.ustring.match(string, "Flag of ([^\.]*)")
if (match) then
return match
end
-- for Cocos (Keeling) Islands
-- ' For People's
-- . for U.S. etc.
match = mw.ustring.match(string, "(%u[%a\(\)\.' -]+)")
if (match == "Image") then
string = mw.ustring.gsub(string, match, "")
match = mw.ustring.match(string, "[\|\[](%u[%a\(\)\.' -]+)")
end
if (match == "") then
string = mw.ustring.gsub(string, match, "")
match = mw.ustring.match(string, "\[(%u[%a\(\)\.' -]+)")
end
if (match) then
return match
end
return string
end  
---  
function p.extractSubdivision
local string= mw.ustring.toNFC (.args[1])
local match=nil;
-- Needed for ,
match = mw.ustring.match(string, "Flag of ([^\.]*)")
if (match) then
return match
end
-- . needed for Washington D.C.
-- ' for cote d'azur
-- leading ' for 'Aden
-- ‘ and trailing ' for Şan‘ā'
match = mw.ustring.match(string, "('?[%u][%a'‘ \.\,-]+[%a\.'\d]+)")
if (match) then
return match
end
return string
end  
return p
# டைம் (2006 திரைப்படம்)

**டைம்** 2006ல் வெளிவந்த தென் கொரியத் திரைப்படமாகும். இதனை கிம் கி-டக் இயக்கியிருந்தார். சூலை 30, 2006 ல் கர்லோவி வரி சர்வதேச திரைப்பட விழாவில் பங்குப்பெற்றது இப்படம்.
# டைம் (2006 திரைப்படம்)

## கதைச் சுருக்கம்

காதலன் தன்னை விட சிறந்த அழகுடைய பெண்களை விரும்புகிறான் என்று தவறாக எண்ணி, தன்னுடை முகம் மற்றும் உடலின் தோற்றத்தை மாற்றிக் கொள்ளும் காதலியின் மிகையான அன்பினை இப்படம் கதைகளமாக கொண்டது. தோற்றம் மாறிய பிறகான காதலர்கள் வாழ்வை நெகிழ்வுடன் கூறும் படம்.
# டைம் (2006 திரைப்படம்)

## கதை

சே-ஹீ மற்றும் ஜி- வூ இருவரும் இரு வருடங்களாக ஒன்றாக வாழ்பவர்கள். ஜி-வூ தன்னுடைய காதலன் தன்னைவிடச் சிறந்த தோற்றமுடைய பெண்களிடம் காதல் வயப்பட்டு, தன்னை பிரிந்து சென்றுவிடுவானோ என்று அஞ்சுகிறாள். வேறு பெண்ணுடன் அவன் பேசுகையில் பொறாமை குணம் கொண்டு அவர்களை திட்டுகிறாள். அவளின் செய்கைகளை கண்டு சே-ஹீ மனம் வருந்துகிறான்.  
தினம் தினம் ஒரே தோற்றத்துடன் இருப்பதால் தன் காதலன் சே-ஹீவுக்கு சலித்துப் போய்விட்டதாக அவள் நம்புகிறாள். இதனால் அவனுடன் புணருகையில் தன்னை வேறு பெண்ணாக நினைத்துக் கொள்ளும்படி வேண்டுகிறாள். இதற்கிடையே அழகுக்கான அறுவை சிகிச்சை நிறுவனத்தின் விளம்பரத்தினை காண்கிறாள். தன் காதலிடம் எதுவும் கூறாமல் அவள் அறையை காலிசெய்துவிடுகிறாள். சே-ஹீ அவளை காணாது, அவள் இருப்பிடம் வருகிறான். அங்கும் அவள் இல்லாததை கண்டு வருந்துகிறான். அவனுடைய காதலிக்காக இவர்கள் எப்போதும் சந்திக்கின்ற தேநீர் விடுதியில் தினம் காத்திருக்கிறான்.  
அங்கு வேலைசெய்யும் பெண்ணொருத்தி இவன் மீது ஈடுபாடு காண்பிக்கின்றாள். ஒரு கட்டத்தில் இருவரும் அறிமுகமாகி, காதலிக்கத் தொடங்குகிறார்கள். அவளுடைய சிறுவயது புகைப்படத்தினை காண சே-ஹீ விரும்பினாலும், அவ்வாறான படம் தன்னிடம் இல்லையென அவள் கூறுகிறாள். தன்னுடைய பழைய காதலியான ஜி-வூவை அவன் இப்போது நினைத்துக் கொண்டிருக்கிறான் என்பதை அப்பெண் உணருகிறாள். இப்போது ஜி-வூ வந்தால் அவளை ஏற்றுக் கொள்வாயா என்று வினவுகிறாள். அவன் அவளையே நினைத்துக் கொண்டிருப்பதாக கூறுகிறான். அப்போது தானே ஜி-வூ எனவும், அவனுக்காக கடுமையான அழகு அறுவைச் சிகிச்சை செய்துகொண்டதையும் கூறுகிறாள். காதலன் அதிர்ச்சியடைகிறான்.  
தன்னுடைய பழைய காதலியின் புதிய தோற்றத்தை அவனால் ஏற்றுக்கொள்ள முடியவில்லை. அறுவை சிகிச்சை செய்த மருத்துவரை அனுகி தன்னுடைய தோற்றத்தை மாற்றிக்கொள்கிறான். அதன் பின் ஜி-வூவால் அவனை கண்டறிய முடியவில்லை. அவன் தன் வாழ்விலிருந்து தொலைந்துபோனதை அறிந்து மீண்டும் ஜி-வூ அறுவை சிகிச்சை செய்து தன்னுடைய தோற்றத்தை மாற்றிக்கொள்கிறாள்.
# நந்தமூரி பாலகிருஷ்ணா

**நந்தமூரி பாலகிருஷ்ணா** அல்லது **பாலையா** ஆந்திர சட்டமன்ற உறுப்பினரும், இந்தியத் திரைப்பட நடிகருமாவார். இவர் ஆந்திராவில் முதலமைச்சராக இருந்த என். டி. ராமராவ் அவர்களின் ஆறாவது மகனாவார். குழந்தை நட்சத்திரமாக தாத்தம்மா கலா திரைப்படத்தின் மூலம் அறிமுகமானார்.
# நந்தமூரி பாலகிருஷ்ணா

## தொடக்கால வாழ்க்கை மற்றும் குடும்பம்

பாலகிருஷ்ணா நடிகரும் ஆந்திர முதல்வருமான என். டி. ராமராவ் - பசவ தரகம் தம்பதியினருக்கு மகனாக சென்னை(அப்போது மதராஸ்) பிறந்தார். அப்போது தெலுங்கு திரையுலகமும் சென்னையிலேயே இயங்கிவந்தது. அதனால் பாலகிருஷ்ணாவின் குழந்தைப்பருவம் சென்னையிலேயே கழிந்தது. அதன் பின் ஆந்திரா,தமிழ்நாடு,கேரளா பிரிவினையின் போது பாலகிருஷ்ணாவின் குடும்பம் ஆந்திராவுக்கு குடிபெயர்ந்தது. இளங்கலை வணிகவியல் படிப்பை ஐதராபாத்தில் உள்ள நிசாம் கல்லூரியில் பாலகிருஷ்ணா முடித்தார்.  
1982ல் வசுந்திரா தேவியை திருமணம் செய்துகொண்டார். இவர்களுக்கு இரு பெண் குழந்தைகளும், ஒரு ஆண் குழந்தைகளும் உள்ளனர் .
# குயில் (பேரினம்)

**குயில்** (*koels*, *Eudynamys*) என்பது ஆசியா, ஆத்திரேலியா, அமைதிப் பெருங்கடல் ஆகிய இடங்களில் காணப்படும் குயில் குடும்பத்தைச் சேர்ந்த பேரினம் ஆகும். இவை பெரிய பால் ஈருருமை குயிலாகவும், பழங்களையும் பூச்சிகளையும் உண்பதோடு, பெரிய சத்தத்தை எழுப்பக் கூடியனவாகவும் உள்ளன. இவை தங்கள் முட்டைகளை பிற பறவைகளின் கூடுகளில் இடும் வழக்கத்தைக் கொண்ட அடை உருவி பறவைகளாகும்.
# குயில் (பேரினம்)

## பாகுபாட்டியல்

குயிலின் பாகுபாட்டியல் குழப்பம் நிறைந்ததாகவுள்ளதுடன், மேலும் அறிய வேண்டிய ஒன்றாகவும் உள்ளது. தனி இனமான பொதுக் குயில் துணை இனத்துடன் காணப்பட, இரு இனங்களுடன் அல்லது மூன்று இனங்களுடன் பின்வருவன காணப்படுகின்றன:  
- குயில் (பேரினம்) *Eudynamys*
- ஆசியக் குயில், *Eudynamys scolopaceus*
- கருப்பலகுக் குயில், *Eudynamys melanorhynchus*
- பசுபிக் குயில், *Eudynamys orientalis*
# குயில் (குடும்பம்)

**குயில்** (*cuckoos*) என்பது *குகுலிடே* (*Cuculidae*) பறவைகளின் ஒரு குடும்பமாகும். இது *குகுலிபோமமிஸ்* (*Cuculiformes*) வரிசையில் உள்ள தனி தொகுதியாகும். குயில் குடும்பம் பொது அல்லது ஐரோப்பியக் குயில், தெரு ஓட்டக்காரன், குயில்கள், பூங்குயில்கள், கோவுவா, குக்குகல், அனி ஆகியவற்றை உட்கொண்டுள்ளது.
# தி அயில்

**தி அயில்** 2000 ல் வெளிவந்த தென் கொரிய திரைப்படமாகும். இதனை கிம் கி-டக் எழுதி இயக்கியிருந்தார். இது கிம் கி-டக்கின் ஐந்தாவது திரைப்படமாகும். இத்திரைப்படத்தில் சு ஜங், கிம் யு-சியோக் ஆகியோர் நடித்திருந்தனர்.
# தி அயில்

## கதைச் சுருக்கம்

ஏரியில் மிதக்கும் சிறிய வீடுகளில் தங்க வருகின்றவர்களைப் படகில் அழைத்து செல்வதையும், அவர்களுக்கு உணவு தருவதையும் தொழிலாகக் கொண்ட கதாநாயகி, எப்போதுமே தனிமையில் இருக்கிறாள். இரு கொலைகளைச் செய்து காவல்துறைக்கு பயந்து அங்கு தங்க வருகின்ற ஒருவனிடம் அவளுக்கு காதல் உண்டாகிறது. அக்காதலுக்காக இரு கொலைகளை செய்யும் அவள். இறுதியில் காதலனோடு அந்த சிறிய வீடொன்றுடன் யாருமில்லாத வெகுதூரத்திற்கு சென்றுவிடுகிறாள்.
# தி அயில்

## விருதுகள்

- கோல்டன் ராவன் - கிம் கி-டக் - பிரசெல்சு சர்வதேச திரைப்பட விழா
- சிறந்த நடிகை -சு ஜங் - சினிமேன்லியா சர்வதேச திரைப்பட விழா
*ஃபாண்டாஸ்போர்டோ* மற்றும் வெனிஸ் திரைப்பட விழா ஆகியவற்றிலும் விருதுகளைப் பெற்றது இப்படம்.
# தி அயில்

## சர்ச்சை

இத்திரைப்படத்தில் மீன்கொக்கிகைளைக் கொண்டு தற்கொலை செய்து கொள்ள முயலும் இரு காட்சிகள் இடம்பெற்றன. அத்துடன் மீன், பறவை போன்ற விலங்களை கொல்லும் காட்சிகளும் இடம் பெற்றுள்ளன. இதனால் இத்திரைப்படத்தினை வன்முறை நிறைந்த படமாக விமர்சனம் செய்கின்றனர்.
# ரேடப்பர்டைசேசன்

**ரேட்அப்பர்டைசேசன்** (*Radappertization*) என்பது கதிர்வீச்சால் உணவுப்பதனம் செய்து டப்பாவில் வைத்துக் காக்கும் ஒரு முறையாகும். 1810 ஆம் ஆண்டில் நிக்கலசு அப்பர்ட் என்னும் பிரெஞ்சு அறிவியலாளரும் பொறியியலாளருமான நிக்கலசு அப்பர்ட் என்பவரின் நினைவாக இம்முறைக்கு ரேட்அப்பர்டைசேசன் எனப் பெயரிடப்பட்டது. நிக்கலசு அப்பர்ட் முதலாம் நெப்போலியனின் படைவீரருக்கு உணவுப்பொருட்களைப் பதப்படுத்தும் முறையைக் கண்டுபிடித்தார்.  
சில உணவுப்பொருட்கள் சில பருவங்களில் மட்டுமே கிடைக்கின்றன. வேறுசில உணவாகும் பொருட்கள் சில இடங்களில் மட்டுமே கிடைக்கின்றன. இவைகளை எல்லாப் பருவங்களிலும் எல்லா இடங்களிலும் பயன்படுமாறு செய்வதே இம்முறையின் சிறப்பு. விதைகள் முளைவிடுவதைத் தாமதப்படுத்துதல் போன்ற விளைவுகளைக் குறைக்கவும் கதிர்வீச்சு உதவுகிறது.  
இம்முறையில் நுண்ணுயிரிகளின் செயற்பாடுகளை முடிந்த வரை மிகச் சிறிதாகக் குறைக்க அயனியாக்கும் கதிரின் ஒரு குறிப்பிட்ட அளவு பிரயோகிக்கப்படுகிறது. இவ்வளவு பொதுவாக 25-45 கிலோகிரேகள் ஆகும்.  
use of ionising radiation in food processing application -.ISRP Kalpakkam 1989.
# 3-அயன்

**3-அயன்** 2004ல் வெளிவந்த தென் கொரியத் திரைப்படமாகும். இதனை கிம் கி-டக் இயக்கியிருந்தார். ஜெ ஹீ,லீ சியோங்-யுனன் ஆகியோர் முக்கிய வேடத்தில் நடித்திருந்தனர். கிம் கி-டகின் வழமையான பாணியைப் போலவே கதாப்பாத்திரங்கள் அதிகம் பேசாமல் நடித்திருந்தனர்.  
கொரிய மொழியில் Bin-jip என்று பெயரிடப்பட்டிருந்த இத்திரைப்பட தலைப்பிற்கு காலியான வீடுகள் என்று பொருள். ஆங்கிலத்தில் 3-அயன் என்ற கோல்ப் மட்டை வகையின் பெயர் இடப்பட்டது.
# 3-அயன்

## கதைச் சுருக்கம்

இத்திரைப்படத்திற்கு இரண்டு விதமான பார்வைகள் முன்வைக்கப்படுகின்றன.  
ஒன்று :கணவனால் குடும்ப வன்கொடுமைக்கு ஆளாகும் ஒரு பெண், தன் வீட்டில் எதிர்பாராவிதமாக வரும் திருடனுடன் காதல் கொள்கிறாள். பல நிகழ்வுகளுக்குப் பிறகு அவர்கள் வீட்டிலேயே கணவனுக்குத் தெரியாமல் வாழத்தொடங்குகிறார்கள்.  
இரண்டு:கணவனின் துன்புருத்தலுக்கு ஆளான பெண், தனக்கான அன்பைப் பெற ஒரு திருடன் கதாப்பாத்திரத்தை கற்பனை செய்து கொள்கிறாள். அவன் மற்ற திருடர்களைப் போன்று பொருட்களைத் திருடாமல் வீடு வீடாக தங்கி வாழ்பவனாகவும். தங்குவதற்கு கூலியாக அங்கிருக்கும் வேலை செய்யாப் பொருட்களை சரிசெய்து, அழுக்குத் துணிகளை துவைப்பவனாகவும் இருப்பான். இவள் வீட்டிற்கு வந்து கணவனை உதைத்து இவளை மீட்டுச் செல்வான். அதையும் மீறி காவல்துறையிடம் பிடிபட்டால், அங்கிருந்து தப்பி இவளுடனே யாரும் அறியாத வண்ணம் மகிழ்வாக வாழ்வான்.
# 3-அயன்

## கதை

டி-சக் (ஜெ ஹீ) ஒரு வினோதமான திருடன். ஒரு குறிப்பிட்ட பகுதியில் உள்ள அனைத்து வீடுகளின் சாவித் துவாரங்கள் மறையும் படி பிரபல கடைகளில் விளம்பர தாள்களை ஒட்டுவான். மாலை வரை பூங்காவில் பொழுதை கழித்துவிட்டு முன்பு தாள் ஒட்டிய வீடுகளை நோட்டமிடுவான். அதில் விளம்பர தாள்கள் நீக்கப்படாத வீட்டில் பூட்டினை தகர்த்து உள்நுழைவான். பின் அதனை சொந்த வீடு போல எண்ணி அங்குள்ள பழுதான பொருட்களை சரிசெய்வதும், அழுக்குத் துணிகளைத் துவைப்பதும், சமையல் செய்து சாப்பிடுவதுமாக இருப்பான். இறுதியாக அங்குள்ள பொருட்கள் மற்றும் புகைப்படங்களுடன் தன்னையும் சேர்த்து ஒளிப்படக்கருவி மூலம் பதிவு கொள்வான்.  
ஒரு முறை அவ்வாறு வீட்டிற்குள் செல்கிறான். ஆனால் அங்கு குடும்ப வன்முறைக்கு உட்பட் ஒரு பெண் இருக்கிறாள். ஒவ்வொரு அறையாக திறந்து பார்க்கும் போதும் அவள் இருப்பதை அறியாமல் போகிறான். அவ்வீட்டில் செயல்படாத எடைபார்க்கும் கருவியை காண்கிறான். வழக்கம் போல அதனைச் சரிசெய்கிறான். இதையெல்லாம் காணும் அவள், இவன் சுயஇன்பம் காணுகையில் தன்னை வெளிப்படுத்திக் கொள்கிறாள். அவள் இருப்பதைக் கண்டு அதிர்ந்து உடனே அவ்விடத்தை விட்டு செல்ல முற்படுகிறான். அப்போது ஒரு தொலைபேசி அழைப்பு வருகிறது அதனை ஏற்று பேசும் அவள், அழைப்பு செய்த கணவனிடம் இவனைப் பற்றி எதுவும் கூறாமல் வைத்துவிடுகிறாள்.  
வீட்டுவிட்டு வெளியேறிய டி-சக் மீண்டும் அவ்வீட்டிற்கு வருகிறான். சிறிது நேரத்தில் வருகின்ற அவளின் கணவன் அவளை மீண்டும் துன்புருத்தும் போது, கோல்ப் விளையாடும் சத்தம் கேட்கிறது. உடனே அவ்விடத்திற்கு வருகிறான். அங்கு டி-சக் கோல்ப் விளையாடிக்கொண்டுருப்பதைக் கண்டு காவல்துறையை அழைக்கிறான். டி-சக் அவனை கோல்ப் பந்தால் தாக்கிவிட்டு வெளியேருகிறான். தன்னுடைய இருசக்கர வாகனத்தில் அமர்ந்து சத்தம் எழுப்புகிறான். அடிப்பட்டுக் கிடக்கும் கணவனை பார்த்துவிட்டு சன்-ஹா திருடனின் இருசக்கர வாகனத்தில் அமர்ந்துகொள்கிறாள். காலையில் வழக்கம் போல டி-சக் தாள்களை வீட்டின் சாவித்துவாரத்தை மறைக்கும் படி ஒட்டிச் செல்கிறான். பின் பூங்காவில் நேரத்தினை கழிக்கிறான். அவனுடைய செய்கையை கவனித்து பின்தொடர்கிறாள். ஒரு பாக்சர் வீட்டிற்கு சென்று உறங்குகையில் அந்த பாக்சரும், அவன் மனைவியும் வந்துவிடுகிறார்கள். தங்கள் வீட்டில் அந்நியர்கள் உறங்குவதைக் கண்டு பாக்சர் டி-சக்கை உதைத்து வெளியேற்றிவிடுகிறார்.  
மறுநாள் வேறு ஒரு வீட்டிற்கு செல்கிறார்கள். அங்கு சரிசெய்ய வேண்டிய பொருட்களோ, அழுக்குத் துணிகளோ இல்லை. இணைந்து தேனீர் அருந்தி உறங்கிவிடுகிறார்கள். இறுதியாக ஒரு வீட்டில் தனிமையில் இருந்த கிழவன் இறந்துக் கிடப்பதையும், அவனுடன் நாயொன்று இருப்பதையும் கண்டு டி-சக் வெளியேற முற்படுகிறான். ஆனால் அவனைத் தடுத்து கிழவனுக்கு இறுதி சடங்கினை செய்யவைக்கிறாள். இருவரும் வீட்டில் இருக்கும் போது கிழவனைத் தேடி வரும் மகன், இவர்களை காவல்துறையிடம் ஒப்படைத்துவிடுகிறான். காவல் அதிகாரி இவர்களைப் பற்றி அறிந்து கொண்டு.  
சன்-ஹாவை அவள் கணவனிடம் ஒப்படைத்துவிடுகிறார்கள். சிறையில் இருக்கும் டி-சக் மனிதர்களின் பார்வையில் படாமல் வாழும் யுத்திகளை கற்றுக்கொள்கிறான். பின்பு அங்கிருந்து தப்பித்து சன்-ஹாவுடன் அவள் கணவனுக்கு தெரியாமல் நுழைந்து அவளுடன் வாழ்கிறான்.
# ரூதர்போர்டு அணுமாதிரி

**ரூதர்போர்டு அணுமாதிரி** (*Rutherford model*, **ரதர்போர்டு மாதிரி**) என்பது எர்ணஸ்ட் ரதர்ஃபோர்டு என்பவர் முன்வைத்த ஓர் அணு மாதிரியாகும். ரூதர்போர்டின் மேற்பார்வையில் 1909 ஆம் ஆண்டில் நடத்தப்பட்ட பிரபலமான கைகர்-மார்சுடன் பரிசோதனை முடிவுகளின் அடிப்படையில் ஜெ. ஜெ. தாம்சன் 1898 இல் முன்வைத்த அணுமாதிரி தவறானதென்று 1911 இல் கூறினார்.
# ரூதர்போர்டு அணுமாதிரி

## அறிமுகம்

பத்தொன்பதாம் நூற்றாண்டில் அறிவியல் ஆய்வாளர்கள் அணுவை ஏற்றுகொண்ட போதிலும், அணுவை பற்றி மேலும் எதனையும் அவர்கள் அறியவில்லை. எதிர்மின்னிகள் கண்டுபிடிக்கபட்ட பின்னர், அணுவின் அமைப்பைப் பற்றி அறியும் ஆவல் அதிகமாக ஆகியது. எதிர் மின்துகளோ எதிர் மின்சுமை கொண்டது, ஆனால் அணுவோ மின் தன்மை அற்றது. இதன் காரணமாக நேர்மின் சுமை கொண்ட துகள் அணுவில் இருக்கவேண்டும் என எண்ணினர். மேலும் எதிர் மின்துகள்கள் அணுகளை விட மிகவும் குறைந்த நிறை கொண்டிருந்தது. இதனால் அணுவின் பெரும்பாலான நிறை அதன் நேர்மின் சுமை கொண்ட துகள் கொண்டிருக்கவேண்டும் என்று கருதினர்.
# ரூதர்போர்டு அணுமாதிரி

## தாம்சன் அணுமாதிரி

இதனை மையமாக கொண்டு J J தாம்சன் 1898-ம் ஆண்டு ஒரு அனுமதிரியை முன்மொழியிந்தார். அதுவே தாம்சன் அணுமாதிரி என்று அழைக்கபட்டது. இவ்வணுமாதிரியில் அணு என்பது ஒரு நேர்மின்சுமை கொண்ட கோளம் போன்றும் அதில் எதிமின் சுமை கொண்ட எதிர் மின் துகள்கள் புதைந்திருந்ததாகவும் சொல்லபட்டிருந்தது. அன்றைய காலகட்டத்தில் அனைவரையும் கவர்ந்த மாதிரி அது. இவ்வாறே பதிமூன்று ஆண்டுகள் கழிந்தன.
# ரூதர்போர்டு அணுமாதிரி

## கைகர்-மார்சுடன் பரிசோதனை

1911-ம் ஆண்டு *கேய்கேர்* (Geiger) மற்றும் *மர்ச்டேன்* (Marsden) ஆகிய இருவரும் ரூதர்போர்டின் சொல்படி சோதனை செய்தனர். அவர்கள் அல்பா துகள்களை அணுவின் இடையே செல்ல செய்வதே ஆகும். இதற்கு அவர்கள் ஒரு கதிரியக்க தனிமத்தை கொண்டு சோதனை செய்தனர். இந்த தனிமதிலிருந்து வெளியாகும் அல்பா துகள்களை ஒரு துளை வழியாக செலுத்தினர். இந்த அல்பா துகள்கள் ஒரு ஒளிக்கோடு (beam) போன்று மறு பக்கம் சென்று ஒருமெல்லிய தங்க தகட்டின் வழியே பாய்ந்து மறுபக்க துத்தநாக திரையை சென்றடைந்தன. இந்த துத்தநாக திரையில் அல்பா துகள்கள் படும் பொழுது ஒளிர்வத்தை காணலாம். இந்த சோதனையில் தாம்சன் அணுமாதிரி கொண்டு நடத்தப்பட்டதால், சோதனையில் பெரும்பாலான அல்பா துகள்கள் நேராக சென்று துத்தநாக திரையை அடையும் எனவும் எஞ்சியவை நேரமின் சுமையினால் சிறிது விலகி திரையை அடையும் என எதிர்பார்த்தனர்.  
இந்த சோதனையில் எதிர்பர்த்த மாதிரி பெரும்பாலான அல்பா துகள்கள் தங்க தகட்டை கடந்து சென்றன. ஆனால் சில அல்பா துகள்கள் அதிகமாக தனது பாதையிலிருந்து விலகி இருபதையும் மேலும் சில துகள்கள் நேர் எதிராக பிரதிபலித்து வருவதையும் கண்டனர்.
# ரூதர்போர்டு அணுமாதிரி

## ரூதர்போர்டு அணுமாதிரி

அல்பா துகள்கள் சுமார் 7000 முறை எதிர் மின் துகளை அதிக நிறை கொண்டது. இப்படிப்பட்ட அதிக நிறை கொண்ட துகள் தனது பாதையிலிருந்து விலகுவதுவும், நேர் எதிராக பிரதிபலிதும் ஒரு சிக்கலான ஒன்றாக இருந்தது. இதன் காரணமாக ரூதர்போர்டு புதிய அணுமாதிரியை முன்மொழிந்தார். அதுவே **ரூதர்போர்டு அணுமாதிரி** என்று அழைக்கப்பட்டது.  
ரூதர்போர்டு அணுமாதிரிபடி அணுக்களின் மையத்தில் அணுக்கரு<nowiki/>வில் நேர்மின் சுமை குவிந்து உள்ளது. எதிர் மின் துகள்கள் சிறிது தொலைவின் இருக்கிறது என்றும் இதன் காரணமாக அணுவின் பெரும்பாலான பகுதி வெற்றிடமாகவே இருபதாகவும் சொல்லபட்டது. இதன் காரணமாகவே பெரும்பாலான அல்பா துகள்கள் நேராக செல்கிறது, அணுக்கருவிற்கு அருகில் செல்லும் பொழுது நேர் மின்புலத்தால் விலகியும் அல்பா துகள்கள் செல்கிறது.  
ரூதர்போர்டு அணுமாதிரி ஏற்றுக்கொள்ளும்படி இருந்தது. ஒரு அணுவில் அணுக்கருவில் நேர்மிசுமை குவிந்தும், எதிர் மின்சுமை துகள் சிறிது தொலைவிலும் இருப்பது சோதனை மூலம் நிருபிக்கப்பட்டது. இருந்த போதிலும் அணு ஒரு மின்சுமை அற்ற ஒன்றாகவே இருந்தது. தாம்சன் அணுமாதிரியில் எதிர் மின்துகள் புதைந்து இயக்கம் இல்லாமல் இருந்தது. ஆனால் அது போன்று ரூதர்போர்டு அணுமாதிரியில் சொல்லமுடியவில்லை. காரணம், இந்த மாதிரியில் வெற்றிடதில் எதிர் மின்துகள் இருக்கின்றன. இதனால் இத்துகள்கள் நிலையாக இருபதற்கு சாத்தியம் இல்லை. ஏனெனில் நேர்மின்சுமைகும் எதிர்மின்சுமைகும் இடையே உள்ள கவர்ச்சி அணுவின் அமைப்பை குலைத்துவிடும். அதனால் இந்த எதிர் மின்துகள் அணுகருவை சுற்றி வருவதாக கொள்ளப்பட்டது. இது கோள்கள் சூரியனை (ஞாயிறு) சுற்றுவது போன்றது.
# ரூதர்போர்டு அணுமாதிரி

## எதிர் மின்துகள் வட்டப்பாதை

மேற்கூரியபடி ஒரு ஹைட்ரஜன் அணு ஆராய்வோம். இதில் ஒரே ஒரு எதிர் மின்துகள் (எதிர்மின்னி) உள்ளது. இந்த துகள் ஒரு வட்ட பாதையில் சுழல்வதாக கொள்வோம். இதன் மையநோக்கு விசை பின்வருமாறு:  
<math>F_c = \frac{mv^2}{r}</math>  
அனுகருவிற்கும் எதிர் மின்துகளுக்கும் (எதிர்மின்னி) இடையே உள்ள மின்னியல் ஈர்ப்பு பின்வருமாறு  
<math>F_e = \frac{1}{4\pi\epsilon_0}\frac{e^2}{r^2}</math>  
சுற்றுபதை நிலையாக மேற்கண்ட இரண்டும் சமமாக இருக்கவேண்டும்,  
<math>F_c = F_e</math>  
<math>\frac{mv^2 }{r} = \frac{1}{4\pi\epsilon_0}\frac{e^2}{r^2}</math>  
எதிர் மின்துகள் திசைவேகம் "v" பின்வருமாறு,  
<math>v = \frac{e}{\sqrt{4\pi\epsilon_0mr}}</math>  
எதிர் மின்துகளின் மொத்த ஆற்றல், அத்துகளின் இயக்க ஆற்றல் மற்றும் நிலை ஆற்றலை ஆகும்.  
எனவே இயக்க ஆற்றல் பின்வருமாறு,  
<math>T = \frac{mv^2}{2}</math>  
நிலை ஆற்றல்,  
<math>V = -\frac{e^2}{4\pi\epsilon_0r}</math>  
அகவே,  
<math>E = T + V </math>  
=<math>\frac{mv^2}{2}</math> <math>-\frac{e^2}{4\pi\epsilon_0r}</math>  
ஆனால்  
<math>v = \frac{e}{\sqrt{4\pi\epsilon_0mr}}</math>  
எனவே  
<math>E = </math> <math>\frac{e^2}{8\pi\epsilon_0r}</math><math>-\frac{e^2}{4\pi\epsilon_0r}</math>  
=<math>-\frac{e^2}{8\pi\epsilon_0r}</math>  
எதிர் மின்துகளின் ஆற்றல் இவ்வாறு இருப்பது அந்த எதிர் மின்துகளை ஒரு கட்டுபாட்டில் இருக்க வைக்கிறது.  
ஒரு எதிர் மின்துகளை ஹைட்ரஜன் அணுவிலிருந்து பிரிக்க சோதனைகளின் படி 13.6 eV ஆற்றல் தேவைபடுகிறது.  
எனவே 13.6 eV = <math>2.2\times10^{-18}</math>ஜூல்  
ஆகவே  
<math>r =</math><math>-\frac{e^2}{8\pi\epsilon_0E}</math>  
=<math>5.3\times10^{-11} m </math>  
இந்த சுற்றுபாதையின் ஆரம் ஏற்றுகொள்ள கூடியதாக இருந்தது.
# ரூதர்போர்டு அணுமாதிரி

## செவ்வியல் இயற்பியலின் தோல்வி

இந்த அணு அமைப்பு மிகவும் ஏற்று கொள்ளகூடியதாக இருபினும் மின்காந்தவியல் படி எற்றுகொள்ளகூடியதாக இல்லை. இதை சிறிதே ஆராய்வோம். மின்காந்தவியல் படி உந்தப்படும் மின்துகள் ஆற்றலை வெளிவிடும் என்பதே! அப்படி பார்க்கையில் இந்த வெளிவிடும் ஆற்றலை பின்வருமாறு குறிப்பிடலாம்.  
<math>P = \frac{e^2a^2}{6\pi\epsilon_0c^3}</math>  
இதை இவ்வாரும் எழுதலாம்,  
<math>P = \frac{2}{3}\frac{e^2a^2}{4\pi\epsilon_0c^3}</math>  
எதிர் மின்துகளின் முடுக்கம் பின்வருமாறு,  
<math>a = \frac{v^2}{r}=\frac{e^2}{4\pi\epsilon_0mr^2}</math>  
எனவே,  
<math>P = \frac{2}{3}\frac{e^6}{(4\pi\epsilon_0)^3c^3m^2r^4}</math>  
ஹைட்ரஜன் அணுவின் ஆரம் <math>r = 5.3\times10^{-11} m </math>  
<math>P = 2.9\times10^{10} eV/sec </math>  
இந்த அளவு ஆற்றல் மிக அதிகம். இதன் காரணமாக எதிர் மின்துகளின் ஆற்றல் குறைந்து இறுதியில் அணுக்கரு<nowiki/>வை அடையும். இதற்கு எடுத்துகொள்ளும் காலம் <math>10^{-16}</math> நொடிகளே! ஆனால் எல்லா அணுக்களும் நிலையாக இருக்கிறது. இதனால் **ரூதர்போர்டு அணுமாதிரி**தோல்வி அடைந்தது. இதுவே போர் அணுமாதிரி வருவதற்கு காரணமாகியது. மேலும் பழைய இயக்கவியல் முடிவுக்கு வந்தது.
# உருசிய நாட்டுப்பண்

1991 இல்சோவியத்ஒன்றியத்தில் அரசியல், பொருளாதாரக் குழப்பங்கள் ஏற்பட்டன. இதனால் சோவியத்ஒன்றியம் போரிஸ் எல்ட்சின் காலத்தில் சிதறியது. மாநிலங்கள் எல்லாம் தனித்தனியே பிரிந்து போயின. உருசியா மட்டும் தனி நாடாக மாறியது. முன்பு சோவியத்ஒன்றியத்தில்இருந்த பெரும்பாலான மாநிலங்களுக்கு தனித்தனியேநாட்டுப்பண்கள் இருந்தன. சோவியத் ஒன்றியத்தில் உருசிய நாட்டுக்குமட்டும் தனியாக நாட்டுப்பண் இல்லாமல் இருந்தது. இதன் பிறகு மிகைல் க்லிங்கா என்பவரின் வரிகளற்ற இசைவடிவம் 1990 இல்நாட்டுப்பண்ணாக ஏற்கப்பட்டது. ஆனால் 1993 இல்தான் உறுதிபடுத்தப்பட்டது. இந்நிலையில் இந்த இசைக்கு ஏற்பப் பாடல் வரிகளை எழுதி அனுப்புமாறு பொதுமக்களுக்கு அழைப்புவிடுக்கப்பட்டது.
ஆனால் வந்தவை எதுவுமே சரியில்லைஎன அனைத்தும் நிராகரிக்கப்பட்டன. இதனால் வரிகளே வேண்டாம் இசை மட்டுமே இருந்து விட்டுப் போகட்டும்' எனச் சொன்னார் அதிபர் விளாதிமிர் பூட்டின். இருந்தாலும் பாடல்வரிகள் இல்லாது நாட்டுப்பண் இசைக்கப்படுவது குறித்து உருசிய விளையாட்டு வீரர்கள்போன்றோர் அதிபர் புதினைச் சந்தித்து,பன்னாட்டுவிளையாட்டு போட்டிகள் போன்ற சமயங்களின்போதுசொற்கள் இல்லாத நாட்டுப்பண்ணை பாடுவது தங்களுக்கு உற்சாகம் தருவதாக இல்லை என்று குறைபட்டனர்.
உடனே அதை ஏற்றுக்கொண்ட அதிபர்,நாட்டுப்பண் பாடலைத் தேர்வு செய்யுமாறு தேசிய கவுன்சிலில் கேட்டுக்கொண்டார். மீண்டும் போட்டி அறிவிக்கப்பட்டது. ஆறாயிரத்துக்கும் அதிகமாகப் பாடல்கள் வந்தன. அவற்றில் 20 பாடல்கள் தேர்வு செய்யப்பட்டு இசையமைக்கப்பட்டன. இறுதியில் மிகால்கோவ் எழுதி, அலெக்ஸான்ட்ரோவ் இசை அமைத்த பாடல் நாட்டுப்பண்ணானது.
2000 ஆம் ஆண்டு திசம்பர் 30, அன்று முறையாக உருசிய நாட்டுப்பண் பாடப்பட்டது.
# உருசிய நாட்டுப்பண்

## அதிகாரப்பூர்வ வரிகள்

| Россия&nbsp;– священная наша держава,  
Россия&nbsp;– любимая наша страна.  
Могучая воля, великая слава&nbsp;–  
Твоё достоянье на все времена!  
:*Припев:*  
:Славься, Отечество наше свободное,
:Братских народов союз вековой,
:Предками данная мудрость народная!
:Славься, страна! Мы гордимся тобой!  
От южных морей до полярного края  
Раскинулись наши леса и поля.  
Одна ты на свете! Одна ты такая&nbsp;–  
Хранимая Богом родная земля!  
:*Припев*  
Широкий простор для мечты и для жизни  
Грядущие нам открывают года.  
Нам силу даёт наша верность Отчизне.  
Так было, так есть и так будет всегда!  
:*Припев* | ரஸ்ஸீயா - சிவியாசென்னையா நாஷா ஜெர்சாவா,  
ரஸ்ஸீயா - லுபீமயா நாஷா ஸ்த்ரனா.  
மகூச்சயா வோல்யா விலீக்கயா சிலவா;–  
த்வோயோ தஸ்தயானியே நா வ்சியோ வ்ரேமினா!  
:*பிரீபியெவ்:*
:ஸ்லாவ்சியா, அத்திச்செஸ்துவா நாஷெ சிவபோத்னயே,
:பிராத்ஸ்கிஹ் நரோதவ் சயூஸ் வியெக்கவோய்,
:பிரித்காமி தான்னயா நரோத்னயா!
:சிலாவ்சியா, ஸ்த்ரனா! மீ கோரிம்சா தபோய்!  
ஒட் யுஸ்னி மொரே தோ பாலியார்ன கோ யா  
ரஸ்கிலிஸ் நஸி லேசா இ பொயா.  
ஒட்ன டி நா ஸ்வதே ஒட்ன டி தகாயா&nbsp;–  
க்ரனி மாயபோ கோம்ராட்னயா ஜெமிலா !  
:*பிரீபியெவ்*  
ஷிரோகி ப்ரொஸ்டார் யா மெஷீட்டி இ லியா டிஸ்னி.  
க்ரடூஷியே நம் ஒட்ரி வாயுத் கொடா.  
நம் சிலூ டயாட் நஷாவர் னோஸ்த் ஒசீனே.  
தக் பீலோ தக் யேஸ்தீ தக் புடெட் சேட்கா!  
:*பிரீபியெவ்* | உருசியா - நமது புனித தாய் நாடு. ,  
உருசியா - நமது நேசத்துக்குரிய நாடு. .  
வலிமையான மனவுறுதி, மாபெரும் மகிமை;–  
இவை (யாவும்) எப்போதுக்குமான நமது பாரம்பரியம்!  
:*அனைவரும்:*
:மகிமையோடு இரு - எமது சுதந்திர தந்தை நாடே,
:தொன்மை வாய்ந்த சகோதர மக்களின் ஒற்றுமை. ,
:முன்னோர்கள் அளித்த, மக்களின் மதி நுட்பம்!
:மகிமையோடு இரு என் நாடே! உன்னை எண்ணிப் பெருமையுறுகிறோம்!  
தென் கடல்களிலிருந்து துருவ நிலங்கள் வரை  
எங்கள் வயல்களும் வளங்களும் விரயிருக்கின்றன.  
உலகில் தனித்தன்மையுடன் நிற்கிறாய் - நீ மட்டுமாய்;–  
இறைவனால் பாதுக்கப்பட்ட, பூர்வீக பூமி!  
:*அனைவரும்*  
விரிந்த கனவு, அகன்ற வாழ்க்கை  
வருங்காலத்தில் எங்களுக்காகத் திறக்கின்றன  
தந்தை நாட்டின் மீதான பற்று எங்களுக்கு வலிமை சேர்க்கின்றது.  
இப்படித்தான் - இருந்தது; இருக்கின்றது; இருக்கும்!  
:*அனைவரும்* | } |
| --- | --- | --- | --- |
# ஸ்டெப்பி புல்வெளிகள்

பிறப்பிடமாகவும், உலகில் முதலில் குதிரைகளை வளர்ப்பு விலங்காக பழக்கப்படுத்தப்பட்ட யுரேசியப் புல்வெளி வலையம் (இளஞ்சிவப்பு நிறம்)]]
நாட்டு புல்வெளிகள்]]
நாட்டுப் புல்வெளிகள்]]
நாட்டுப் புல்வெளிகள்]]  
**சிடெப்பிப் புல்வெளிகள்** (Steppe)
**சிடெப்பி** எனப்படும் இப்புல்வெளிகளின் பெயர்களும், வளர்ச்சியும், புவியியல் மற்றும் தட்ப வெப்பத்திற்கு ஏற்ப மாறுபடுகிறது. பொதுவாக மழை வளம் குன்றிய, மேட்டு நிலங்களில் காணப்படும் சிடெப்பிப் புல்வெளிகள் மரங்களற்ற அல்லது மிகவும் குட்டையான மரங்கள் கொண்டதாக உள்ளது. சிடெப்பிப் புல்வெளியால் ஆன சமவெளிகள் கால்நடைகளின் மேய்ச்சலுக்கு ஏற்றதாக உள்ளது. இதனால் யுரேசியப் புல்வெளி பகுதிகளில் குதிரைகள், ஆடுகள், மாடுகள் மற்றும் ஒட்டகங்களின் இனப்பெருக்கம் அதிகமாக உள்ளது. மேலும் இப்பகுதியில் வேளாண் இன மக்களை விட கால்நடைகளை மேய்க்கும் நாடோடி இன மக்கள் அதிகமாக வாழ்கின்றனர். கிழக்கு ஐரோப்பா, நடு ஆசியா, தெற்காசியா மற்றும் கிழக்கு ஆசியாவின் வரலாறு, பண்பாடு மற்றும் மொழிகளில் யுரேசியப் புல்வெளிகளில் வாழ்ந்த இன மக்களால் பெரும் தாக்கம் ஏற்படுத்தியது. யுரேசிய சிடெப்பி புல்வெளி பகுதிகள் வறண்ட வானிலையும், மிகக் குறைந்த மழைப் பொழிவும் கொண்டதாக உள்ளது. கோடைக்கால வெப்ப நிலை 40 பாகை செல்சியசு அளவிற்கு உயர்ந்தும், குளிர்கால வெப்பநிலை பூச்சியம் 40 பாகை செல்சியசுக்கும் குறைந்து காணப்படுகிறது.
# ஸ்டெப்பி புல்வெளிகள்

## இரண்டு வகை புல்வெளிகள்

புல்வெளிகள்]]  
குளிர் மண்டல மற்றும் மித வெப்ப மண்டல புல்வெளிகள் என இரண்டு வகையான புல்வெளிகள் பதிவாகியுள்ளது:
# ஸ்டெப்பி புல்வெளிகள்

## புல்வெளிகளின் பெயர்களும், நாடுகளும்

1. சிடெப்பிப் புல்வெளிகள் - யுரேசியா
1. இலானாசு புல்வெளிகள் - கினியா
1. சவன்னா புல்வெளிகள் - ஆப்பிரிக்கா, ஆத்திரேலியா
1. பிரெய்ரி புல்வெளிகள் - வட அமெரிக்கா
1. பாம்பாசு புல்வெளிகள் - அர்கெந்தீனா
1. காம்பாசு புல்வெளிகள் - பிரேசில்
# ஸ்டெப்பி புல்வெளிகள்

## அமைவிடங்கள்

### குளிர்ப் பகுதி புல்வெளிகள்

உலகின் மிகப் பெரிய புல்வெளிச் சமவெளி யுரேசியப் புல்வெளி ஆகும். யுரேசியப் புல்வெளிகள் கிழக்கு ஐரோப்பா மற்றும் நடு ஆசியாவின் உக்ரைன், தெற்கு உருசியா, கிழக்கு உருசியாவின் தெற்கு சைபீரியா, கசகத்தான், துருக்குமேனித்தான் மற்றும் உசுபெகித்தான் நாடுகளில் காணப்படுகிறது.  
துருக்கியின் உள் அனதோலியா, நடு அனதோலியா, கிழக்கு அனதோலியா, தென்கிழக்கு அனதோலியா மற்றும் ஆர்மீனியா மற்றும் வடக்கு ஈரான் குளிர்ப் பகுதி புல்வெளிச் சமவெளிகளைக் கொண்டது.  
கிழக்கு ஐரோப்பாவின் அங்கேரி பகுதியிலும் இவ்வகை புல்வெளிகள் உள்ளது.
, கனடா]]
வட அமெரிக்காவின் மேற்கு கனடா, மத்திய அமெரிக்க ஐக்கிய நாடு மற்றும் வடக்கு மெக்சிகோ பகுதிகளில் நெட்டை பிரெய்ரி புல்வெளிகள் உள்ளது.
கனடாவின் பிரிட்டிசு கொலம்பியா, வாசிங்டனில் குட்டை பிரெய்ரி புல்வெளிகள் காணப்படுகிறது.  
தெற்கு அமெரிக்காவின் உயர்ந்த அந்தீசு மலைத்தொடர் படகோனியாவில் குளிர் மண்டல புல்வெளிகள் உள்ளது.  
தெற்கு நியுசிலாந்து தீவின் உட்பகுதியில் குட்டை புல்வெளிகள் உள்ளது.
வின் வடகிழக்கில் புல்வெளிகள்]]
# ஸ்டெப்பி புல்வெளிகள்

## அமைவிடங்கள்

### மித வெப்ப மண்டல புல்வெளிகள்

மித வெப்ப நிலை கொண்ட மத்திய சிசிலி, தெற்கு போர்த்துகல், கிரேக்க நாட்டின் சில பகுதிகள், தெற்கு ஏதன்சு சிடெப்பி புல்வெளிகள் காணப்படுகிறது.
# ஸ்டெப்பி புல்வெளிகள்

## இதனையும் காண்க

- யுரேசியப் புல்வெளி
- வன புல்வெளி
- சவன்னா புல்வெளிகள்
# பாறைத்தூண்

**பாறைத்தூண்** *(Stalagnate)* என்பது சுண்ணாம்புக்கல் குகையின் கூரையிலிருந்து அக்குகையின் தரைப்பகுதி வரை உருவாகியுள்ள தூண் போன்ற வடிவத்திலான பாறையாகும். இப்பாறை, தூண் அல்லது கல்சேர் தூண் (sinter column) என்ற பெயராலும் அழைக்கப்படுகிறது. விழுதுப்பாறை மற்றும் புற்றுப்பாறை நீட்சிகள் சந்திப்பதால் அல்லது விழுதுப்பாறை வளர்ந்து தரைப்பகுதியை அடைவதால் பாறைத்தூண் உருவாகிறது. மேலும் விழுதுப்பாறை மற்றும் புற்றுப்பாறை ஆகியனவற்றின் பிந்தைய வளர்ச்சி நிலையே பாறைத்தூண் என்றும் கருதப்படுகிறது.
# பாறைத்தூண்

## பாறைத்தூண் வடிவங்கள்

கற்சேர்க்கை நிகழ்ந்து ஒருமுறை பாறைத்தூண் உருவானபிறகு, நீர் சொட்டுவது தடைபட்டு தண்ணீர் வெளிப்புறமாக வழிந்தோடுகிறது. இதனால் பாறைத்தூண் தன்னுடைய கூம்பு வடிவத்தை இழக்க ஆரம்பிக்கிறது. சில காலத்திற்குப் பின்னர் மழைநீர் மறைப்புகளின் ஒளியியல் பிரிப்புக்கு வாய்ப்பில்லாத நிலையில் பாறைத்தூண்களின் வடிவம் உருளை வடிவமாக மாறுகிறது.
# எலைஜா மெக்காய்

** எலைஜா ஜெ. மெக்காய் ** Elijah J. McCoy (1844 மே 2 – 1929 அக்டோபர் 10) என்றழைக்கப்படும் இவர், ஆப்பிரிக்க வம்சாவளியைச் சேர்ந்த ஒரு கனடிய-அமெரிக்க கண்டுபிடிப்பாளராகவும், மற்றும் பொறியாளராகவும் கருதப்படுகிறார். மேலும், அவரது குறிப்பிடத்தக்க 57 கண்டுபிடிப்புகளுக்கு அமெரிக்க காப்புரிமை பெற்றவராகவும், பெரும்பாலான நீராவி இயந்திரங்களின் உயவிடல் (lubrication) செய்பவராகவும் அறியப்படுகிறார்.
# எலைஜா மெக்காய்

## பிறப்பு

வட அமெரிக்க கண்டத்தில் உள்ள உலகின் இரண்டாவது பெரிய நாடான கனடாவில், ஆன்டாரியோ மாகாணத்தின் கோல்செஸ்டர் பகுதியில், 1844-ம் ஆண்டு மே மாதம் 2-ம் நாளில் ஜார்ஜ், மில்டிரட் தம்பதியர்க்கு பிறந்த எலைஜா ஜெ. மெக்காய், ஐக்கிய அமெரிக்க குடியுரிமை பெற்றவராவார்.
# எலைஜா மெக்காய்

## ஆரம்பகால வாழ்க்கை

சிறு வயது முதலே இயந்திரங்கள் மீது மிகுந்த ஆர்வத்துடன் இருந்த எலைஜாவின் பெற்றோர், ஐக்கிய அமெரிக்காவில் இருந்து தப்பி வந்த அடிமைகளாக இருந்துள்ளனர். மீண்டும், 1847-ல் அவரது குடும்பம் அமெரிக்கா சென்று மிச்சிகனில் குடியேறியது. அக்காலகட்டத்தில், அமெரிக்காவில் கறுப்பினத்தவர் படிப்பது சிரமம் என்பதால், அவரது பெற்றோர் 15 வயது மகனை இசுக்கொட்லாந்தின் எடின்பரோ நகருக்கு அனுப்பினர். அங்கு படித்து இயந்திரவியல் பொறியாளராக தகுதி பெற்று, ஊர் திரும்பிய மெக்காய் திறன்மிக்கவராக இருந்தும், கறுப்பினத்தவர் என்பதால் ஏற்ற வேலை கிடைக்கவில்லை. தற்காலிகமாக, மிச்சிகன் மத்திய ரயில்வே துறையில் தீயணைப்பு வீரராகவும், இயந்திரத்திற்கு (engine) எண்ணெய் (Oil) போடும் பணியாளராகவும் வேலை செய்தார்.
# எலைஜா மெக்காய்

## கண்டுபிடிப்புகள்

எலைஜா, தனது பணியை மட்டுமே பார்த்துக்கொண்டிராமல், இயந்திரம் இயங்கும் முறையை ஆராய்ந்தவாறே இருந்தார். நீராவி இயந்திரங்களுக்கு எண்ணெய் (ஆயில்) இடுவதற்கான ‘எண்ணெய் சொட்டு கோப்பை’ (Oil-trip cup) என்ற தானியங்கி உயவிடுவான் (Automatic Lubricator) ஒன்றை கண்டறிந்தார். அது இயந்திரத்தின் ஓடும் பாகங்களில் சமமாக எண்ணெய் ஊடுருவுமாறு செய்தது. மேலும் இயந்திரம் சூடாகாமல், தடையின்றி தொடருந்து நெடுநேரம் தொடர்ந்தோட இது வழிவகுத்தது. அந்த எண்ணெய் சொட்டு கோப்பைக்கான காப்புரிமையை (*காப்புரிமை எண் 120,843,*) 1872-ல் சூன் 23-ம் நாளன்று ஐக்கிய அமெரிக்க நாட்டின் காப்புரிமை அலுவலகத்திடமிருந்து பெற்றார்.  
இவரது கண்டுபிடிப்பு சாதாரணமானது என்றாலும், இது தொடர்வண்டிகளை விரைவாக ஓடச் செய்து, அஞ்சல், பொட்டலம் (Parcel) போன்ற சேவைகளை துரிதமாக்கி, அத்தொழிலையே லாபகரமாக மாற்றியது. தன் பொறியியல் திறனைப் பயன்படுத்தி இயந்திரங்களில் பல மேம்பாடுகளைச் செய்த மெக்காய். தொடர்ந்து தான் கண்டறிந்த கருவிகளை மேம்படுத்தினார்.
# எலைஜா மெக்காய்

## அங்கீகாரம் மறுப்பு

கறுப்பினத்தவரில் மிக அதிகமான கண்டுபிடிப்புகளை நிகழ்த்தி, அவற்றுக்கான காப்புரிமை பெற்றவர் என்று போற்றப்பட்ட எலைஜா ஜெ. மெக்காய், பற்றிய குறிப்பு, 1909-ல் புக்கர் டி வாஷிங்டன் (Booker T. Washington) என்பவர் எழுதிய ‘ஸ்டோரி ஆஃப் தி நீக்ரோ’ (Story of the Negro)
# எலைஜா மெக்காய்

## இறப்பு

வாழ்நாள் முழுவதும் எதையாவது கண்டுபிடித்துக்கொண்டே இருந்தவரும், உயவிடல் நுட்பத்தில் மகத்தான பங்களிப்பை வழங்கியவருமான எலைஜா ஜே.மெக்காய் ஒரு நான்கு சக்கர வாகன விபத்தில் காயம் அடைந்தவர், அதில் இருந்து முழுமையாக குணமடையாமலே, ஐக்கிய அமெரிக்காவின் கிழக்கு வடமத்திய பகுதியில் அமைந்துள்ள மிச்சிகன் மாநிலம் டிட்ராயிட் பெருநகரில் 1929-ம் ஆண்டு அக்டோபர் 10-ம் நாள் தனது 85-வது அகவையில் மறைந்தார்.
# பாதரச(II) புளோரைடு

**பாதரச(II) புளோரைடு** *(Mercury(II) fluoride)* என்பது HgF<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், பாதரசம் மற்றும் புளோரின் தனிமங்கள் சேர்ந்து இச்சேர்மம் உருவாகிறது.
# பாதரச(II) புளோரைடு

## தயாரிப்பு

பாதரச(II) ஆக்சைடுடன் ஐதரசன் புளோரைடு சேர்த்து வினைபுரியச் செய்வதன் மூலம் பாதரச(II) புளோரைடு உற்பத்தி செய்யப்படுகிறது.  
HgO + 2 HF → HgF<sub>2</sub> + H<sub>2</sub>O  
பாதரச(II) குளோரைடை புளோரினேற்றம் செய்வதனாலும் பாதரச(II) புளோரைடு உற்பத்தி செய்ய முடியும்.  
HgCl<sub>2</sub> + F<sub>2</sub> → HgF<sub>2</sub> + Cl<sub>2</sub>  
அல்லது பாதரச (II) ஆக்சைடு புளோரினேற்றம் செய்யப்படுகிறது.  
2 HgO + 2 F<sub>2</sub> → 2 HgF<sub>2</sub> + O<sub>2</sub>
# பாதரச(II) புளோரைடு

## பயன்கள்

ஒரு தேர்ந்தெடுக்கப்பட்ட புளோரினேற்றும் முகவராக பாதரச(II) புளோரைடு செயல்படுகிறது .
# பிரான்சின் திணைக்களங்கள்

**திணைக்களம்** (*départements* அல்லது **மாவட்டம்**) பிரான்சின் நிர்வாகப் பிரிவுகளாகும். இது பிரான்சின் முன்னாள் குடியேற்றப்பகுதிகளிலும் பயன்படுத்தப்படுகின்றது. ஆங்கிலக் குடியேற்றங்களில் மாவட்டம் அல்லது கவுன்ட்டிகளுக்கு இது நிகரானது. திணைக்களங்கள் உள்ளாட்சி அமைப்பாகும்.  
பிரான்சில் 101 *திணைக்களங்கள்* உள்ளன; இவை 22 பெருநகரப் பகுதிகளாகவும் ஐந்து கடற்கடந்த மண்டலங்களாகவும் வகைப்படுத்தப்பட்டுள்ளன. திணைக்களங்களின் தலைநகரங்கள் *பிரிபெக்ச்சூர்* எனப்படுகின்றன.
# பிரான்சின் மண்டலங்கள்

பிரான்சு 18 நிர்வாக **மண்டலங்களாகப்** (*régions*) பிரிக்கப்பட்டுள்ளது. இந்த மண்டலங்கள் உள்ளாட்சி அமைப்பின் அங்கமாகும்.  
பெருநகரப் பிரான்சில் 13 மண்டலங்கள் உள்ளன. இதில் கார்சிகாவிற்கு மட்டும் சிறப்பு தகுதி வழங்கப்பட்டுள்ளது. இது *கூட்டு ஆள்புலம்* எனப்படுகின்றது. ஐந்து மண்டலங்கள் கடல்கடந்து உள்ளன.  
முன்பு 27 மண்டலங்கள் இருந்தன. 2016இல் இவற்றில் சில இணைக்கப்பட்டு 18ஆக வரையறுக்கப்பட்டுள்ளன. புதிய மண்டலங்களின் பெயர்களைக் குறித்து அவை சூலை 1, 2016க்குள் முடிவு செய்ய வேண்டும். அக்டோபர் 1, 2016 அன்று அதிகாரபூர்வமாக அவை அறிவிக்கப்படும்.
# சிக்டன் கோட்டை

**சிக்டன் கோட்டை** *(Chiktan Fort)* என்பது இந்தியாவின் கார்கில் மாவட்டத்தில் இருக்கும் சிக்டன் என்ற கிராமத்தில் உள்ள ஒரு கோட்டையாகும். இக்கோட்டை சிக்டன் கார் என்றும் அழைக்கப்படுகிறது.  
16-ம் நூற்றாண்டில் பால்டி இனக்குழு கைவினைஞர்களால் சிக்டன் கோட்டை கட்டப்பட்டுள்ளது. ஆட்சியாளர்கள் பலர் மாறினாலும், இக்கோட்டை பகுதி அண்டை அரசாட்சிகளுடன் ஒன்று சேர்க்கப்பட்டு, பல நூற்றாண்டுகளாக ஒர் அரச குடியிருப்பாகவே இருந்துள்ளது. புறக்கணிப்பு மற்றும் இயற்கை சக்திகள் பாதிப்பால் இன்று இடிந்தநிலையில் ஒரு பாழடைந்த கோட்டையாகக் காணப்படுகிறது.  
சிந்து நதிக்கு அருகில், பின்னணியில் மலைகளுடன் ஒரு பள்ளத்தாக்கின் உட்புறத்தில் சிக்டன் கோட்டை அமைந்துள்ளது. திமித்தமண் மற்றும் சேற்றுக்கலவையுடன் கூடிய கல்கொத்துவேலைப்பாடால் இக்கோட்டை கட்டப்பட்டுள்ளது. சிங்கென் சந்தன் வடிவமைப்பில் கட்டிடம் மற்றும் தச்சு வேலைகள் மேற்கொள்ளப்பட்டு கூரைப்பகுதியை தாங்கவும், கோட்டைக்கதவு மற்றும் சன்னல்களுக்கும் மரக்கட்டைகள் பயன்படுத்தப்பட்டுள்ளன.  
தாக்குதல்கள் எதிர்கொள்ளத் தயாராகவும், இப்பகுதி மக்களின் வலிமை, சகோதரத்துவம், சமூகம் மற்றும் ஒற்றுமை ஆகியனவற்றுக்கு அடையாளமாகவும் சிக்டன் கோட்டை இருந்தது. வரலாற்றில் இக்கோட்டை பல முறை தாக்கப்பட்டாலும் 19 ஆம் நூற்றாண்டின் பிற்பகுதி வரை கைவிடப்படவில்லை. தற்பொழுது, புறக்கணிப்பு மற்றும் இயற்கை கூறுகள் காரணமாக வெளிப்புற சுவர்களின் பெரும்பகுதி சிதைந்து கிடக்கிறது. இருபதாம் நூற்றாண்டின் மையப்பகுதியில், உள்ளூர் அரசு மருத்துவமனைக்காக இங்கிருந்து கல் எடுக்கப்பட்டதும் இச்சிதைவிற்கு ஒரு காரணமாகும்.  
சிக்டன் கோட்டை குறிப்பிடத்தக்க ஒரு தலைநகரம், அரசியல் மையம் மற்றும் வலிமையான ஓர் இராணுவத்தளமாக இருந்துள்ளது. வரலாறு மற்றும் கலாச்சாரத்தின் முக்கிய அடையாளமாக இன்றும் கருதப்படுகிறது.
# லான்சு, பாசு-டெ-கெலை

**லான்சு** (*Lens*) வடக்கு பிரான்சின் பாசு-டெ-கெலை திணைக்களத்தில் உள்ள நகரமாகும். லீல், அராஸ் போன்று பிரான்சின் பெரிய *பிக்கார்திய* நகரங்களில் இதுவும் ஒன்றாகும்.  
இங்கு ஏறத்தாழ 36.000 மக்கள் வாழ்கின்றனர். இந்நகரத்தின் வரலாற்றில் சுரங்கத் தொழில் முக்கியமானது. இது *லான்சு ரேசிங் கிளப்* அல்லது *ஆர்சி லான்சு* என அறியப்படும் பிரான்சிய சங்கக் கால்பந்து அணிக்குப் புகழ்பெற்றது. பாரிசிலிருந்து 200&nbsp;கி.மீ. தெற்கிலும், லீல் நகரிலிருந்து 40&nbsp;கி.மீ. வடக்கிலும், துவேயிலிருந்து 15&nbsp;கி.மீ. கிழக்கிலும், மாவட்டத் தலைநகர் அராசிலிருந்து 20&nbsp;கி.மீ. தெற்கிலும் அமைந்துள்ளது.  
இந்த நகரம் மிகவும் தொன்மையானது. இங்கு பண்டைய உரோமானிய குடியிருப்புக்களின் அழிபாடுகள் கண்டறியப்பட்டுள்ளன.